**Aprobat**

 **prin decizia Consiliului orăşenesc**

 **Anenii Noi**

 **nr.\_\_\_\_\_ din \_\_\_\_\_\_\_\_\_\_\_\_\_\_**

**CONTRACT - CADRU**

**de furnizare/prestare a serviciului public**

**de alimentare cu apă şi de canalizare**

 **consumatorului altul decât cel casnic**

nr. \_\_\_\_\_\_ din „\_\_\_\_”\_\_\_\_\_\_\_\_\_\_\_\_\_\_\_\_202\_\_\_

**I. PĂRŢILE CONTRACTANTE**

**1.** **\_\_\_\_\_\_\_\_\_\_\_\_\_\_\_\_\_\_\_\_\_\_\_,** sediu:\_\_\_\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_, c/f \_\_\_\_\_\_\_\_\_\_\_\_\_\_\_, TVA \_\_\_\_\_\_\_, IBAN:\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_, codul băncii \_\_\_\_\_\_\_, reprezentată legal prin \_\_\_\_\_\_, care activează în baza \_\_\_\_\_\_\_, denumit în continuare „Operator”, pe de o parte, şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_,** sediu:\_\_\_\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_, c/f \_\_\_\_\_\_\_\_\_\_\_\_\_\_\_, TVA \_\_\_\_\_\_\_, IBAN:\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_, codul băncii \_\_\_\_\_\_\_, reprezentată legal prin \_\_\_\_\_\_, care activează în baza \_\_\_\_\_\_\_, denumită în continuare „Consumator”, pe de altă parte, au încheiat prezentul contract privind următoarele:

**2.** Consumatorul deţine documentul, care atestă dreptul de proprietate nr.\_\_\_\_\_/contractul de închiriere nr.\_\_\_\_\_ din \_\_\_\_\_\_\_\_\_\_\_\_\_\_\_\_\_\_ sau alte acte legale\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Locul de consum (se indică adresa)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. OBIECTUL CONTRACTULUI**

**4.** Obiectul contractului constituie: furnizarea/prestarea serviciilor de alimentare cu apă şi de canalizare; furnizarea serviciului public de alimentare cu apă; prestarea serviciului public de canalizare în condiţiile prevăzute de actele normative

**5.** Contractul stabileşte raporturile dintre Consumator şi Operator la punctul de delimitare.

**6.** Punctul de delimitare a reţelelor de alimentare cu apă şi de canalizare între Operator şi Consumator este \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Actul de delimitare se anexează*).

**7.** Parametrii tehnici la furnizarea/prestarea serviciului public de alimentare cu apă şi de canalizare, debitul de apă \_\_\_\_\_\_\_\_\_\_\_\_\_\_\_\_\_\_\_\_ (m3/h), presiunea în punctul de delimitare \_\_\_\_\_\_\_\_\_\_\_\_\_\_\_\_\_ m.col.H2O, secţiunea branşamentului este \_\_\_\_\_\_\_\_\_\_\_\_m2, diametrul racordului de canalizare \_\_\_\_\_\_\_\_\_\_\_\_\_\_\_\_\_\_ mm, viteza mişcării apei \_\_\_\_\_\_\_\_\_\_\_\_ m/s, valabile la data semnării contractului.

 **III. Drepturile și obligaţiile Operatorului**

**8. Drepturile Operatorului sunt:**

a) să aplice consumatorilor penalităţi pentru neachitarea, în termenul stabilit în factura de plată, a serviciului public de alimentare cu apă şi de canalizare furnizat, conform prevederilor Legii nr.303/2013 privind serviciul public de alimentare cu apă şi de canalizare (în continuare - Legii nr.303/2013);

b) să aibă acces la contoarele instalate la Consumator, la căminele de control, instalaţiile aflate pe proprietatea Consumatorului pentru citirea indicilor contoarelor, prelevarea probelor pentru stabilirea calităţii apelor uzate, pentru prezentare la verificarea metrologică şi pentru controlul contoarelor şi al sigiliilor aplicate acestora, precum şi pentru deconectarea instalaţiilor interne de apă şi de canalizare ale Consumatorului în cazurile prevăzute de Legii nr.303/2013 şi a Regulamentului de organizare şi funcţionare al serviciului public de alimentare cu apă şi de canalizare, aprobat prin Decizia Consiliului orășenesc Anenii Noi nr.\_\_ din\_\_\_\_ (în continuare – Regulamentul). Accesul se va efectua doar în prezenţa Consumatorului sau a reprezentantului acestuia;

c) să întrerupă furnizarea serviciului public de alimentare cu apă şi de canalizare în cazurile şi în modurile prevăzute de Legii nr.303/2013 şi de Regulament;

d) să deconecteze instalaţiile interne de apă şi de canalizare în conformitate cu prevederile Regulamentului;

f) să întocmească actul de depistare a consumului fraudulos şi să efectueze recalculul consumului de apă şi volumului de ape uzate în conformitate cu prevederile Legii 303/2013 şi Regulamentului, în dependenţă de secţiunea branşamentului, viteza mişcării apei şi durata consumului fraudulos conform formulei:

**Scf = Vb x Tf x Ts ,** unde: **Scf** - cuantumul calculului pentru consumul fraudulos; **Vb** - reprezintă volumul apei cu viteza de mişcare în reţea în funcţie de secţiunea branşamentului; **Tf -** reprezintă perioada consumului fraudulos; **Ts** – reprezintă tariful aplicat pentru servicii. Viteza de mişcare a apei în reţea se consideră 1,0 m/sec;

g) să corecteze factura eronată, conform prevederilor Regulamentului;

h) să solicite plata preventivă de la consumator, în situaţiile prevăzute de Regulament;

i) să efectueze în orice timp, fără avizul prealabil, cu participarea Consumatorului, altul decât cel casnic sau a reprezentantului desemnat de acesta, controlul calităţii apelor uzate deversate de către consumătorul, altul decât cel casnic în sistemul public de canalizare, precum şi al debitelor maxime ale acestora;

j) să factureze proprietarilor/locatarilor suprafeţelor de scurgere a apelor pluviale, la depistarea unei deversări neautorizate de ape pluviale în sistemul public de canalizare, volumul deversărilor, calculat conform actelor normative, cu aplicarea tarifului pentru serviciul de canalizare şi să lichideze din contul acestora conectările neautorizate;

k) să participe la expertiza metrologică a contorului, la expertiza extrajudiciară în instituţii specializate, în cazul în care presupune că contorul este deteriorat, că s-a intervenit în contor sau că sigiliile operatorului sînt violate;

**9. Operatorul are următoarele obligaţii:**

a) să asigure furnizarea/prestarea serviciului public de alimentare cu apă şi de canalizare Consumatorului, la punctul de delimitare, cu respectarea prevederilor Legii nr.303/2013 şi prevederilor Regulamentului;

b) să respecte clauzele contractuale;

c) să asigure funcţionarea, la parametrii proiectaţi, a sistemelor publice de alimentare cu apă şi de canalizare;

d) să respecte indicatorii de performanţă ai serviciului public de alimentare cu apă şi de canalizare stabiliţi de către Agenţia Naţională pentru Reglementare în Energetică şi autoritatea publică locală;

e) să asigure continuitatea serviciului public de alimentare cu apă şi de canalizare în punctul de delimitare la parametrii fizici şi calitativi stabiliţi;

f) să informeze Consumatorul, cu cel puţin 3 zile lucrătoare înainte, prin mass-media şi/sau prin afişare la scările blocurilor locative, despre orice întrerupere planificată a furnizării apei şi/sau a recepţionării apelor uzate în cazul unor lucrări planificate de reconstrucţie, modernizare, reparaţie, racordare etc.;

g) să întreprindă măsuri de remediere, în termenele stabilite prin actele normative în domeniu, a defecţiunilor produse în reţelele sale;

h) să instaleze, să repare, să înlocuiască şi să verifice metrologic contoarele conform prevederilor Legii nr.303/2013 şi Regulamentului;

i) să nu admită discriminarea Consumatorului, să calculeze plata pentru serviciul furnizat/prestat în baza tarifelor aprobate, a indicaţiilor contoarelor, iar în lipsa contoarelor pe durata verificării metrologice periodice, sau în cazul deteriorării din motive ce nu pot fi imputate Consumatorului, în baza volumului de apă consumată, reieşind din volumul mediu lunar, înregistrat în ultimele 3 luni până la verificare (deteriorare);

j) să informeze Consumatorul cu privire la serviciul furnizat/prestat, inclusiv cu privire la eventualele riscuri, calitatea serviciului, modificările tarifului, şi să prezinte, la cerere, Consumatorului informaţii cu privire la volumul de apă consumată şi referitor la eventualele penalităţi plătite de acesta;

k) să restituie Consumatorului plăţile facturate incorect şi să achite despăgubiri pentru prejudiciile cauzate din vina sa, în conformitate cu Codul civil şi Regulamentul;

l) să achite, în condiţiile legii, proprietarilor din vecinătatea sistemelor publice de alimentare cu apă şi de canalizare prejudiciile cauzate în rezultatul intervenţiilor de retehnologizare, reparaţie, revizie sau în caz de avarii şi să aducă la starea iniţială terenurile afectate. Proprietarul terenului afectat de exercitarea dreptului de serviciu va fi despăgubit pentru prejudiciile cauzate;

m) să reconecteze instalaţiile interne de apă şi de canalizare ale Consumatorului la sistemul public de alimentare cu apă şi de canalizare, conform prevederilor din Regulament;

n) să prezinte lunar Consumatorului factura de plată pentru volumul apei consumate, indicând în factură data-limită de plată a acesteia. Factura de plată se emite cu cel puţin 10 zile înainte de expirarea termenului limită de achitare a acesteia. Volumul de apă facturat este stabilit prin citirea lunară a indicaţiilor contorului de apă de către personalul operatorului, iar în perioada lipsei contorului la Consumator, prin calcul, conform prevederilor legale;

o) să determine consumul de apă şi a apelor uzate în diferite circumstanţe conform prevederilor Legii nr.303/2013 şi Regulamentului;

p) să prezinte, la cererea Consumatorului, informaţii despre plăţile şi penalităţile calculate şi achitate. Operatorul prezintă obligatoriu Consumatorului calculul volumului de apă şi a volumului de ape uzate în cazul consumului fraudulos;

q) să răspundă în termenele stabilite prin Codul administrativ al Republicii Moldova la reclamaţiile depuse în scris de Consumator; r) să repare prejudiciile cauzate Consumatorului în cazul în care este demonstrată vina Operatorului;

s) să restituie datoriile acumulate faţă de Consumator până la data suspendării sau a rezolvirii Contractul de furnizare/prestare a serviciilor publice comunale;

t) să informeze Consumatorul privind modalităţile de soluţionare a problemelor abordate de către acesta;

u) să asigure încasarea de la Consumator a plăţilor pentru serviciile publice comunale furnizate/prestate, inclusiv prin intermediul băncilor, sau oficiilor poştale sau al oficiilor sale din teritoriu, în termenul prevăzut în Regulament;

v) să reducă plăţile pentru serviciile publice comunale în caz de nerespectare de către Operator a nivelurilor de calitate stabilit pentru serviciile furnizate/prestate;

w) să asigure accesul Consumatorului la serviciul telefonic 24/24 ore al Operatorului, numărul de telefon al căruia se indică obligatoriu în factură;

x) să efectueze citirea indicilor contorului de apă, controlul contorului şi a sigiliilor aplicate numai în prezenţa Consumatorului sau al reprezentantului acestuia.

**IV. DREPTURILE ŞI OBLIGAŢIILE CONSUMATORULUI**

**10.** **Consumatorul are următoarele drepturi:**

a) să beneficieze de serviciul public de alimentare cu apă şi de canalizare în condiţiile stabilite în Contractul de furnizare a serviciului respectiv, în Legea nr.303/2013 şi în Regulament;

b) să fie prezent personal sau să desemneze expres o persoană care să asiste la citirea indicilor contorului de apă, la efectuarea expertizei metrologice, la controlul contorului de apă şi a sigiliilor aplicate acestuia, precum şi la deconectarea instalaţiilor sale interne de apă şi de canalizare în cazurile prevăzute de Legea nr.303/2013 şi de Regulament;

c) să fie informat din timp de către operator despre regimul de furnizare a apei, stabilit în localitate, inclusiv cu privire la limitările sau întreruperile în furnizarea serviciului public de alimentare cu apă şi de canalizare, în modul stabilit de Legea nr.303/2013 şi de Regulament;

d) să iniţieze modificarea şi completarea contractului de furnizare/prestare a serviciului public de alimentare cu apă şi de canalizare şi/sau a anexelor acestuia prin acorduri adiţionale, inclusiv în cazul în care apar prevederi noi în actele normative în domeniu;

e) să renunţe, definitiv sau temporar, la serviciile operatorului în modul stabilit de Legea nr.303/2013 şi Regulament;

f) să primească, la cerere, informaţii privind tarifele în vigoare şi calitatea apei, privind volumul consumului de apă, plăţile şi penalităţile calculate şi achitate;

g) să primească răspuns la petiţiile adresate Operatorului în modul şi în termenele stabilite de Codul administrativ al Republicii Moldova;

h) să solicite recuperarea prejudiciilor cauzate din vina operatorului în conformitate cu prevederile Legii nr.303/2013, Codului civil şi Regulamentului;

i) să beneficieze de alte drepturi stabilite în Legea 303/2013, [Legea nr.105/2003](file:///%5C%5Cworker-4-new%5CMoldLex%5CDataLex%5CLegi_Rom%5CDE%5CA19%5CLEXT%3DLPLP20030313105) privind protecţia consumatorilor şi în Regulament;

j) la sistarea furnizării/prestării serviciilor pentru o perioadă de timp determinată şi la suspendarea contractului de furnizare/prestare a serviciului public de alimentare cu apă şi de canalizare pe o perioadă de timp nu mai mică de 3 luni;

k) la încheierea, modificarea, prelungirea, suspendarea sau rezoluţiunea contractului de furnizare/prestare a serviciului public de alimentare cu apă şi de canalizare în conformitate cu Legea nr.303/2013 şi cu Regulamentul;

l) să verifice şi să constate respectarea de către Operator a prevederilor contractului de furnizare/prestare a serviciului public de alimentare cu apă şi de canalizare;

m) să aibă acces la contorul de apă, dacă acesta este instalat pe proprietatea operatorului;

n) la eliberarea de către Operator a unui nou aviz de branşare/racordare, în cazul necesităţii majorării debitului de apă;

o) la despăgubiri din partea Operatorului pentru nerespectarea indicatorilor de performanţă ai serviciului public de alimentare cu apă şi de canalizare;

p) să aibă acces la serviciul telefonic 24/24 ore al Operatorului, numărul de telefon al căruia se indică în mod obligatoriu şi în factură.

r) să-i fie prezentată lunar factura de plată pentru serviciile furnizate/prestate, indicând data-limită de plată a acesteia. Factura de plată se emite şi se prezintă consumatorului cu cel puţin 10 zile înainte de expirarea termenului limită de achitare a acesteia.

**11. Obligaţiile Consumatorului sunt:**

a) să respecte prevederile contractului încheiat, prevederile Legii nr.303/2013 şi Regulamentului;

b) să prezinte Operatorului datele şi documentele necesare pentru reîncheierea sau modificarea contractului de furnizare/prestare a serviciului public de alimentare cu apă şi de canalizare.

c) să exploateze şi să întreţină în stare bună de funcţionare instalaţiile interne de apă şi de canalizare aflate în gestiunea sa, în conformitate cu prevederile documentelor normativ-tehnice, să remedieze la timp avariile şi scurgerile de apă de la reţelele proprii;

d) să asigure integritatea contoarelor şi a sigiliilor aplicate acestora, inclusiv să întreprindă măsuri de protecţie a contorului de apă contra îngheţului;

e) să acorde acces personalului Operatorului, la prezentarea legitimaţiei corespunzătoare, pentru citirea indicilor contorului de apă, pentru demontarea contorului de apă şi prezentarea la verificarea metrologică, pentru efectuarea controlului integrităţii contorului de apă şi a sigiliilor aplicate acestuia,instalațiilor interne de apă și de canalizare, precum şi pentru deconectarea instalaţiilor sale interne de apă şi de canalizare în cazurile prevăzute de Legea nr.303/2013 şi Regulament;

f) să acorde acces personalului operatorului, la prezentarea legitimaţiei corespunzătoare, la căminurile de control pentru prelevarea probelor de control, la reţelele publice de alimentare cu apă şi de canalizare amplasate pe teritoriul Consumatorului pentru efectuarea lucrărilor de intervenţie şi de reconstrucţie;

g) să achite, pînă la data de 15 a fiecărei luni, facturile pentru serviciul public de alimentare cu apă, consumul fraudulos şi de canalizare şi penalităţile calculate conform prevederilor contractului;

h) să utilizeze apa în mod raţional şi fără fraude;

i) să nu execute conectări neautorizate la sistemul public de alimentare cu apă şi de canalizare;

j) să nu evacueze spre deversare în sistemul public de canalizare substanţe interzise de actele normative şi care pot avaria reţeaua publică de canalizare sau pot afecta funcţionarea instalaţiilor de epurare a apelor uzate;

k) să menţină curăţenia şi să întreţină în stare corespunzătoare căminul de vizitare în care este instalat contorul de apă, amplasat pe proprietatea sa;

l) să execute lucrări de întreţinere şi reparaţie, care îi revin conform Legii nr.303/2013, la instalaţiile interne de apă şi de canalizare pe care le are în folosinţă pentru a nu admite pierderi de apă sau, în caz de funcţionare necorespunzătoare a acestora, pentru a nu crea pericol pentru sănătatea publică;

m) să informeze, în termen de 7 zile lucrătoare, Operatorul despre toate cazurile înstrăinării imobilului, precum şi despre modificarea altor date menţionate în contractul de furnizare/prestare a serviciului public de alimentare cu apă şi de canalizare;

n) să achite operatorului prejudiciile cauzate prin consumul fraudulos, deteriorarea sistemului public de alimentare cu apă şi de canalizare, prin evacuarea în reţeaua publică de canalizare a substanţelor interzise spre deversare şi a apelor uzate cu un conţinut sporit de poluanţi, precum şi în alte cazuri prevăzute de Legea nr.303/2013 privind serviciul public de alimentare cu apă şi de canalizare;

o) să sesizeze imediat Operatorul în cazul în care depistează defecţiunea contorului de apă sau violarea sigiliilor aplicate;

p) să declare rezoluţiunea contractului de furnizare/prestare a serviciului public de alimentare cu apă şi de canalizare, dacă nu are necesitate de aceste servicii, să achite integral Operatorului plata pentru serviciile furnizate/prestate şi penalităţile calculate conform prevederilor contractului;

q) să fie prezent sau să desemneze un reprezentant la efectuarea controlului contorului de apă şi al sigiliilor aplicate;

r) să nu intervină personal în contorul de apă sau în instalaţiile operatorului, situate pe proprietatea sa şi să nu permită acest lucru altor persoane;

s) să nu admită şi să nu execute, fără acordul operatorului, modificări sau conectări suplimentare în afara proiectului la reţelele interne de alimentare cu apă şi de canalizare;

t) să solicite Operatorului condiţiile pentru separarea evidenţei apei consumate în alte scopuri decât cele indicate în contractul de furnizare/prestare a serviciului public de alimentare cu apă şi de canalizare;

u) să numească prin ordin şi să prezinte Operatorului lista persoanelor responsabile pentru prelevarea probelor de ape uzate evacuate şi pentru semnarea actelor respective; să participe la prelevarea de către operator a probelor apelor uzate şi să semneze actele respective; să respecte condiţiile de deversare a apelor uzate, să nu evacueze în sistemul public de canalizare a substanţelor interzise spre deversare şi a substanţelor care pot provoca avarieri ale reţelelor sau pot afecta funcţionarea instalaţiilor de epurare; să comunice imediat Operatorului despre toate deteriorările în procesul tehnologic care pot aduce la perturbarea regimului normal de funcţionare al reţelelor publice de canalizare şi a instalaţiilor de epurare;

v) să întreţină în condiţii normale căminul de branşare şi căminul de control al calităţii apelor uzate.

**V. RĂSPUNDEREA CONTRACTUALĂ**

**12.** Operatorul restituie suma percepută suplimentar de la Consumator şi repară prejudiciile cauzate Consumatorului în procesul de furnizare/prestare a serviciului public de alimentare cu apă şi de canalizare.

**13.** Operatorul nu poartă răspundere pentru nerespectarea obligaţiilor contractuale în cazul în care acestea nu sunt datorate culpei Operatorului.

**14.** Consumatorul repară daunele justificate, provocate de nerespectarea prevederilor contractului de furnizare/prestare a serviciului public de alimentare cu apă şi de canalizare.

**15.** În cazul apariţiei unor situaţii de forţă majoră partea care o invocă este exonerată de răspundere în condiţiile legii.

**16.** Partea care invocă forţa majoră este obligată să notifice celeilalte părţi, în termen de 48 de ore, despre producerea evenimentului, apreciind perioada în care urmările ei încetează, cu confirmarea autorităţilor competente de la locul producerii evenimentului, şi să ia toate măsurile posibile în vederea limitării consecinţelor lui.

**VI. DECONECTAREA ŞI RECONECTAREA INSTALAŢIILOR INTERNE DE APĂ**

**ŞI DE CANALIZARE, ÎNTRERUPERI ŞI LIMITĂRI LA FURNIZAREA/**

**PRESTAREA SERVICIULUI PUBLIC DE ALIMENTARE**

**CU APĂ ŞI DE CANALIZARE**

**17.** Operatorul este în drept să suspende furnizarea/prestarea apei consumatorului sau recepţionarea apelor uzate de la consumator, preîntâmpinând în prealabil Consumatorul, în următoarele cazuri:

a) starea tehnică nesatisfăcătoare a instalaţiilor de alimentare cu apă şi/sau de canalizare aflate în administrarea consumatorului;

b) refuzul repetat al consumatorului de a permite reprezentantului operatorului, împuternicit cu dreptul de control, accesul la instalaţiile şi la reţelele de alimentare cu apă şi/sau de canalizare, la dispozitivele şi construcţiile aferente pentru examinările prescrise sau pentru verificarea şi citirea datelor contoarelor, efectuarea măsurărilor şi prelevarea probelor de ape uzate, controlul sigiliilor aplicate, reglementarea distribuţiei apei potabile (în cazul nerespectării limitelor stabilite), precum şi pentru executarea altor lucrări de exploatare, întreţinere, reconstrucţie, construcţie etc. Operatorul este obligat să documenteze acest fapt, întocmind în acest sens un act, care urmează să fie expediat consumatorului împreună cu avizul de deconectare;

c) dispoziţia organelor teritoriale de supraveghere sanitară şi de mediu;

d) neîndeplinirea de către Consumator a condiţiilor contractului încheiat cu operatorul privind limitele consumului de apă, volumul şi calitatea apelor uzate evacuate sau privind cerinţele de protecţie a mediului;

e) neachitarea de către Consumator a plăţii pentru serviciul public de alimentare cu apă şi de canalizare în decurs de 10 zile de la data-limită de plată indicată în factura înaintată de către Operator cu cel puţin 10 zile înainte de expirarea termenului limită de plată a acesteia;

f) constatarea consumului fraudulos, urmată de neachitarea facturii emise pentru serviciul recalculat, în decurs de 10 zile de la data-limită de plată indicată în factura, prezentată consumatorului cu cel puţin 10 zile înainte de expirarea termenului limită de plată a acesteia.

**18.** Suspendarea furnizării/prestării apei consumatorului sau recepţionarea apelor uzate de la consumator se efectuează prin deconectarea instalaţiilor interne de apă şi de canalizare de la sistemul public de alimentare cu apă şi de canalizare, care se efectuează doar în zilele lucrătoare, în intervalul de timp 08.00 – 20.00. Deconectarea instalaţiilor interne de apă şi de canalizare ale Consumatorului se efectuează numai după avizarea consumatorului, prin aviz de deconectare, care se expediază sau se înmânează consumatorului cu cel puţin 5 zile înainte de data preconizată pentru deconectare.

**19.** Consumatorul este în drept să solicite operatorului reconectarea instalaţiilor interne de apă şi de canalizare la sistemul public de alimentare cu apă şi de canalizare, după înlăturarea de către el a cauzelor care au condus la deconectare şi după achitarea tarifului pentru reconectare. Operatorul este obligat să reconecteze instalaţiile interne de apă şi de canalizare ale consumatorului la sistemul public de alimentare cu apă şi de canalizare, în termenul care nu depăşeşte 3 zile, după ce Consumatorul a solicitat reconectarea şi a achitat tariful pentru reconectare.

**20.** Deconectarea instalaţiilor interne de apă şi de canalizare ale consumatorului de la sistemul public de alimentare cu apă şi de canalizare, la cererea consumatorului, se efectuează în termen de cel mult 7 zile, după depunerea de către Consumator a cererii scrise, achitarea tarifelor respective şi asigurării accesului personalului Operatorului pentru îndeplinirea lucrărilor respective.

**21.** Limitarea volumului de apă furnizat Consumatorului se va efectua de către Operator după expediere consumatorului a avizului de limitare.

**VII. MODIFICAREA CONTRACTULUI**

**22.** Orice modificare a Contractului de furnizare/prestare a serviciului public de alimentare cu apă şi de canalizare este valabilă, dacă se efectuează în scris şi este stabilită de comun acord printr-un act adiţional la contract, semnat de ambele Părţi, care va fi parte integrantă a Contractului.

**23.** Dacă, ulterior încheierii Contractului de furnizare/prestare a serviciului public de alimentare cu apă şi de canalizare, intră în vigoare noi acte normative ori se modifică cele existente, care stabilesc reguli noi de furnizare/prestare, utilizare şi facturare a serviciului public de alimentare cu apă şi de canalizare, părţile contractante vor aplica noile reguli, iar Operatorul va notifica în scris Consumatorul cu privire la modificările operate în legislaţie.

**24.** Operatorul încheie, modifică, prelungeşte sau suspendă acţiunea Contractului de furnizare/prestare a serviciului public de alimentare cu apă şi de canalizare fără a percepe plată de la Consumator.

**VIII. REZOLUŢIUNEA CONTRACTULUI**

**25.** Se declară rezoluţiunea Contractului de furnizare/prestare a serviciului public de alimentare cu apă şi de canalizare, în cazul în care consumatorul nu mai are nevoie de serviciul public de alimentare cu apă şi de canalizare, la cererea în scris a Consumatorului, depusă la oficiul Operatorului cu cel puţin 7 zile înainte de data rezoluţiunii. În acest caz, Consumatorul este obligat să achite integral plata pentru serviciul public de alimentare cu apă şi de canalizare facturat, penalităţile calculate conform prevederilor Contractului, precum şi tariful pentru deconectare, aprobat de Agenţie.

**26.** Se declară rezoluţiunea Contractului de furnizare/prestare a serviciului public de alimentare cu apă şi de canalizare de către Operator pe o perioadă de 30 zile în cazul deconectării de la reţeaua publică de alimentare cu apă şi de canalizare a instalaţiilor ce aparţin Consumatorului, cu respectarea prevederilor Regulamentului şi Legii nr.303/2013.

**27.** Contractul de furnizare/prestare a serviciului public de alimentare cu apă şi de canalizare poate fi rezolvit:

a) cu acordul comun al Părţilor. Partea iniţiatoare a rezoluţiunii Contractului este obligată să comunice în termen de 15 zile celeilalte Părţi despre intenţiile ei printr-o scrisoare motivată.

b) în mod unilateral de către Părţi în cazul în care sunt încălcate obligaţiile şi responsabilităţile stabilite în prezentul Contract. Partea iniţiatoare a rezoluţiunii Contractului este obligată să notifice printr-o scrisoare motivată celeilalte Părţi obiecţiile privind încălcările depistate şi intenţia rezoluţiunii unilaterale în cazul în care încălcările nu vor fi sau nu pot fi remediate. Partea înştiinţată este obligată să răspundă în decurs de 15 zile de la primirea notificării.

**28.** În cazul în care litigiul nu este soluţionat în termenele stabilite, partea iniţiatoare va rezolvi unilateral Contractul. Operatorul va proceda în acelaşi mod şi în cazul suspendării Contractului de furnizare/prestare a serviciului public de alimentare cu apă şi de canalizare pe o perioadă de 30 zile, ca urmare a deconectării instalaţiilor interne de apă şi de canalizare ale Consumatorului de la sistemul public de alimentare cu apă şi de canalizare şi dacă Consumatorul nu a înlăturat cauzele pentru care au fost deconectate instalaţiile interne de apă şi de canalizare şi nu a solicitat reconectarea lor.

**29.** În situaţia depunerii cererii de rezoluţiune a Contractului de furnizare/prestare a serviciului public de alimentare cu apă şi de canalizare, Consumatorul este obligat să achite integral plata pentru serviciul public de alimentare cu apă şi de canalizare factura până la data rezoluţiunii şi penalităţile calculate conform prevederilor Contractului.

**IX. SOLUŢIONAREA NEÎNŢELEGERILOR ŞI LITIGIILOR**

**30.** Neînţelegerile şi litigiile ce reies din executarea prezentului contract se soluţionează pe cale amiabilă, prin negocieri, de către părţi.

**31.** În cazul în care litigiile survenite nu pot fi soluţionate pe cale amiabilă, Părţilesunt în drept să se adreseze în instanţa de judecată competentă privind soluţionarea acestora.

**32.** Litigiile care au apărut între Părţi, nu exonerează Părţile de executarea obligaţiilor contractuale care nu fac parte din litigiul în curs de soluţionare.

**X. PREVEDERI FINALE ŞI TRANZITORII**

**33.** Contractul este încheiat pentru o durată de timp \_\_\_\_\_\_\_\_\_\_\_\_\_\_\_ (nelimitată sau determinată la solicitarea Consumatorului şi intră în vigoare la data semnării acestuia de către de ambele Părţi sau la o altă data conform celor convenite de părţi.

**34.** Contractul este întocmit în 2 exemplare originale, semnate de ambele Părţi.

**35.** Toate anexele semnate de Părţi la data încheierii contractului, şi respectiv, după data semnării prezentului Contract, constituie părţi integrante ale acestuia.

**36.** Clauzele nu vor avea prevederi contrare sau care să modifice sensul dispoziţiilor din Regulamentul de organizare şi funcţionare a serviciului public de alimentare cu apă şi de canalizare sau ale prezentului contract-cadru.

**SEMNĂTURILE PĂRŢILOR:**

**Operatorul Consumatorul**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (funcție, numele, prenumele) (semnătura,ştampila) (funcție, numele, prenumele) (semnătura,ştampila)

|  |
| --- |
|  |
|  |  |
|  |  |
|  |  |